
A magyarországi meggyfajták melatonin tartalmának összehasonlító elemzése

Kísérleti munkánk során extrakciós eljárást dolgoztunk ki a melatonin hatékony kioldása érdekében. Továbbá kromatográfiás eljárást fejlesztettünk ki a melatonin kvantitatív és kvalitatív meghatározására.
Méréseink alapján megállapítható, hogy a biológiai érettség állapotában betakarított magyarországi meggyfajták nagy mennyiségű melatonint tartalmaznak. Preparatív HPLC-s technikával a standarddal egyező vegyületet tisztítottunk az extraktumból ezt MALDI TOF-MS méréssel valamint NMR analízissel igazoltunk.
Az általunk vizsgált magyarországi meggyfajták jelentős melatonin tartalommal rendelkeznek. Eredményeink arra engednek következtetni, hogy a „Bosnyák” fajtakörből szelektált „VN4” fajta - melynek melatonin tartalma 9.893 ug/g - melatonin felhalmozó.



